Document ID: /fineweb-2-swissfilter-quality_10-filterrobots/filtered/02038.jsonl.gz/4666

Glindesdi, ils 27 favrer 2023, ha la surveglianza chantunala da chatscha stuì sajettar en la vischnanca da Val in luf mastgel creschì che marschava pli e pli zops. L'analisa patologica vegn fatga a l'Institut per medischina da peschs e selvaschina da l'Universitad da Berna tenor las prescripziuns dal Concept svizzer davart il luf. Questa analisa duai dar scleriment davart ils motivs da la blessura. Da tge luf ch'i sa tracta vegn analisà geneticamain dal Laboratori da biologia da protecziun da la natira da l'Universitad da Losanna.